אלי סט

אליהו סַט (גם: ס"ט) (נולד באוקטובר 1939) הוא משורר ילדים עברי, מראשוני ענף הרכיבה על אופני הרים בישראל וממוביליו, כתב ספרי הדרכה ומסלולי טיול לאופני ההרים, בעל טורים קבועים במגזינים ובאינטרנט.

ביוגרפיה
סט נולד בחיפה, הצעיר משני בניהם של שרה לבית פוקסמן, ילידת קוברין שעלתה לארץ ישראל ב-1924, ושמואל-יוסף (ניסן) סט, מנהיג פועלים בחיפה. בשנת 1942 נפטר אביו ממחלת לב, בגיל 41, וסט ואחיו הבכור איתן נשלחו לקיבוץ גבת כילדי חינוך, שם התחנך. בצה"ל היה ממקימי יחידת אית"ן של חיל האוויר. לאחר שחרורו (סגן-אלוף במיל') הצטרף לקיבוץ גדות שברמת כורזים. בוגר אוניברסיטת תל אביב בתורת הספרות הכללית ומוסמך מטעם אוניברסיטת חיפה בפסיכולוגיה (1984).

עוד מנעוריו הרבה לכתוב לחגי המשק, קודם בגבת ויותר מאוחר גם בגדות. הוא כתב פיליטונים וחרוזים לעת מצוא, פזמונים לחגים ולמסיבות ושירים לילדים ולמבוגרים. שירו "יום יפה" הולחן על ידי מתי כספי והושר על ידי צוות הווי של הנח"ל ושירו "דובון קרח" הולחן על ידי מוני אמריליו והושר על ידי יהורם גאון ותרגומיו לשירים הרוסיים "בלילות מוסקבה" ו"סטנקה ראזין" הוקלטו על ידי דודו זכאי (בלווי תזמורת שפיה).

חלק משיריו קובץ בספריו, אחדים מהם תורגמו לאנגלית. 

סט היה מראשוני יחידת אית"ן ושרת בה עד לתחילת המילניום בדרגת סא"ל.

סט היה בין הראשונים בארץ שעמדו על הסגולות המיוחדות של אופני ההרים ועל הפוטנציאל הגלום בהם. הוא יזם וארגן, במשך שנים, את "סובב גליל", שנחשב בשנות ה-90, כפסטיבל השנתי של רוכבי האופניים בישראל, את "המועדון ההררי של סובב גליל" שהיה הראשון שארגן בישראל, בשיתוף החברה להגנת הטבע, טיולים המוניים באופני הרים ואת "High Pulse" - אליפות ישראל באופני הרים בשנותיה הראשונות.

את ניסיונו הרב ברכיבה ואהבתו לארץ ישראל תרגם סט לשלושה ספרי הדרכת רכיבה ומסלולי טיול, הנחשבים כ"תנ"ך" של המטיילים באופני הרים. חותמו טבוע במפת ישראל בצורת מסלולי טיול שאלפים עולים אליהם לרגל, המפורסמים שבהם: "דישון" (מאיילת השחר לריחאניה וחזרה דרך נחל דישון), והוא מטיולי "המועדון ההררי של סובב גליל", שנערך לראשונה בספטמבר 1993 ו"שביל הגמל האדום" (מערד למצדה), שרובו על שביל גמלים עתיק.

מ-2012 עורך סט את "השירים הרוסיים" ב"זמרשת", פרויקט הצלה ותיעוד של הזמר העברי המוקדם, ואת ערוץ היוטיוב "שיר רוסי + תרגום עברי", כאשר מרבית התרגומים שבו הם פרי עטו.

ספריו
מהו מה?, צייר: גלי הוס, תל אביב: הקיבוץ המאוחד, 1969. (לילדים)
עתירת תמהון: מחזור שירי אהבה, רישומים: אברהם עובד, תל אביב: זמורה-ביתן, תשנ"ד 1994.
מגדות הדנייפר לגדות ירדן, תרגום שירי זמר-רוסיים אהובים, רותם, תשע"ט 2019.

ספרי הדרכה ברכיבה על אופני הרים ומסלולי טיול
יום טיול באופני הרים: מסלולי טיול נבחרים ומבוא ידידותי לאופני הרים, עורך: אליעזר זקס, תל אביב: קואורדינטה, 2001.
עוד יום באופני הרים: 4 + 28 מסלולי טיול נבחרים, עורך: אליעזר זקס, תל אביב: קואורדינטה, 2003.
טיול משפחתי באופני הרים, עורך: אליעזר זקס, תל אביב: קואורדינטה, 2005.
משק המים לאן? (על משק המים של ישראל), הוצאת החברה להגנת הטבע, תל אביב, 1991

 שיריו 

 "מקום אחד - שיר, מילים ולחן, לחג ה-70 לקיבוץ גדות
 משי - מילים אלי ס"ט, לחן גיא לוי ונתן שטרן
 דובון קרח - לחן מוני אמריליו - לחן מוני אמריליו, שר יהורם גאון
 יום יפה - לחן מתי כספי
 שירים שאלי סט הלחין או כתב להם מילים באתר "שירה עובדת".
 בגבעות של מנצ'וריה - תרגום שירם של איליה שטארוב וסטפן פטרוב

קישורים חיצוניים


 שירים שהלחין אלי סט באתר 'שירה עובדת'
 לערוץ היו-טיוב "שירים ישראליים אבל רוסיים", בעריכת אלי סט.
 לערוץ היו-טיוב "שיר רוסי + תרגום עברי", בעריכת אלי סט
 יורם רותם מראיין, בגלי צה"ל, את אלי ס"ט
 "חדשות" מהאלבום של "גשר בנות יעקב" (מרץ 2022)

מכּתביו:

 גשר בנות יעקב - המטען ההיסטורי
 גשר בנות יעקב - על שם מה?
מי הרס את גשר בנות יעקב העתיק ?
 בית האבן האחרון שסיתתו יהודים
 הרצאת אלי ס"ט, על 'תרגום שירי-זמר מרוסית לעברית', בכנס "מי אני? שיר ישראלי", אוניברסיטת "בר-אילן", 2019.
 "אין עם מי לדבר", סרטון של אלי ס"ט, לכאורה על טיול אופניים, 2012.
טיול ה-11: טיול אופניים, מירושלים ללבנון וחזרה, בהשתתפות מפקדי ההגנה בירושלים, 1927
מפעל הטיית הירדן
"בית המכס התחתון"
"נאמן" או "יפה", על תרגום שירים-רוסיים לעברית, ע"פ הגדרתו של שלונסקי
100 שנות משפחת ס"ט בעיר זדונסקה-וולה, פולין

הערות שוליים

קטגוריה:סופרי ילדים ונוער ישראלים
קטגוריה:משוררים ישראלים
קטגוריה:גבת: אישים
קטגוריה:בוגרי אוניברסיטת תל אביב
קטגוריה:סגני-אלופים בצה"ל
קטגוריה:רוכבי אופניים ישראלים
קטגוריה:גדות: אישים
קטגוריה:ישראלים שנולדו ב-1939